laion/Wikipedia-Exotic huggingface dataset:
איבונה דאדיץ'

איבונה דאדיץ' (בגרמנית: Ivona Dadic; נולדה ב-29 בדצמבר 1993) היא אתלטית אוסטרית המתחרה בקרב שבע. דאדיץ' נולדה בולס שבאוסטריה בת להורים ממוצא קרואטי שהיגרו לאוסטריה מבוגוינו במהלך המלחמה הקרואטית-בוסנית. היא ייצגה את אוסטריה בקרב שבע באולימפיאדת לונדון (2012) ובאולימפיאדת ריו דה ז'ניירו (2016). באליפות אירופה באתלטיקה 2016 זכתה במדליית ארד בקרב שבע בשיא אוסטריה של 6408 נקודות. באליפות אירופה באתלטיקה באולם 2017 זכתה במדליית כסף בקרב חמש בשיא אוסטריה של 4767 נקודות, לאחר המנצחת נפיסטו ת'יאם. באותה שנה סיימה שישית בקרב שבע באליפות העולם באתלטיקה בשיא אוסטריה של 6417 נקודות. באליפות העולם באתלטיקה באולם 2018 סיימה שנייה לאחר קתרינה ג'ונסון-תומפסון בתוצאה של 4700 נקודות. באליפות אירופה באתלטיקה 2018 סיימה רביעית בשיא אישי של 6552 נקודות. ב-2019 זכתה באליפות אוסטריה בקפיצה לגובה וסיימה רביעית בקרב חמש באליפות אירופה באולם בתוצאה של 4702 נקודות. באולימפיאדת טוקיו סיימה במקום השמיני בתוצאה של 6403 נקודות. אצטדיון: ריצת 100 מטר משוכות: 13.36 שניות, 2019 קפיצה לגובה: 1.83 מטר, 2017 הדיפת כדור ברזל: 14.97 מטר, 2020 ריצת 200 מטר: 23.61 שניות, 2018 קפיצה לרוחק: 6.49 מטר, 2016 הטלת כידון: 52.48 מטר, 2015 ריצת 800 מטר: 2:10.67 דקות, 2012 קרב שבע: 6,552 נקודות, 2018, שיא אוסטריה אולם: ריצת 60 מטר משוכות: 8.32 שניות, 2018 קפיצה לגובה: 1.87 מטר, 2017 קפיצה לרוחק: 6.42 מטר, 2019 הדיפת כדור ברזל: 14.56 מטר, 2021 ריצת 800 מטר: 2:12.15 דקות, 2019 קרב חמש: 4,767 נקודות, 2017, שיא אוסטריה מדיה וקבצים בנושא איבונה דאדיץ' בוויקישיתוף איבונה דאדיץ', ברשת החברתית אינסטגרם איבונה דאדיץ', באתר הוועד האולימפי הבין-לאומי איבונה דאדיץ', באתר olympedia.org איבונה דאדיץ', באתר התאחדות האתלטיקה הבין-לאומית איבונה דאדיץ' באתר התאחדות האתלטיקה האוסטרית
סטרוגינו מוסקבה (כדורגל חופים)

סטרוגינו מוסקבה (ברוסית: Пляжный футбольный клуб «Строгино» Москва) הוא מועדון כדורגל חופים מרובע באותו שם במחוז האדמיניסטרטיבי הצפון-מערבי בעיר מוסקבה, שנוסד בשנת 2006 ובתשע שנות קיומה התמודד במפעלים הבכירים ביותר במדינה בענף כדורגל חופים. המועדון זכה בשתי אליפויות לאומיות בכדורגל חופים ובשתי גביעים לאומיים. אליפות רוסיה בכדורגל חופים זכייה (2): 2008, 2009 סגנות (4): 2006, 2007, 2010, 2011 גביע רוסיה בכדורגל חופים זכייה (2): 2008, 2009 אתר האינטרנט הרשמי של סטרוגינו מוסקבה המועדון באתר הפדרציה הרוסית לכדורגל חופים פרופיל המועדון באתר beachsoccer.ru ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
חיימה, דוכס מדריד

חיימה, דוכס מדריד (בספרדית: Jaime de Borbón y Borbón-Parma‏; 7 ביוני 1870 - 2 באוקטובר 1931), היה הטוען לכתר ספרד מטעם הקרליסטים והטוען לכתר צרפת מטעם הלגיטימיסטים בין השנים 1909–1931. חיימה נולד ב-7 ביוני 1870 בווה, שווייץ, לקרלוס, דוכס מדריד ולמרגריטה, נסיכת פארמה, בתם של קרלו השלישי, דוכס פארמה ולואיז מארי תרז, נסיכת ארטואה. בילדותו ניהל אביו את המלחמה הקרליסטית השלישית נגד כוחות הממשלה הספרדית, אך ללא הצלחה, ובשנת 1881 נפרדו הוריו, וחיימה חילק את זמנו בין שניהם. בשנת 1887 עלתה ההצעה שחיימה יתחתן עם מרסדס, נסיכת אסטוריאס, בתו של אלפונסו השנים עשר, מלך ספרד, אולם ההצעה לא יצאה אל הפועל. גם ההצעות לחתנו עם מתילדה, נסיכת בוואריה, בתו של לודוויג, מלך בוואריה, פטרישיה, נסיכת קונוט, בתו של הנסיך ארתור, דוכס קונוט וסטראת'רן וזיטה, נסיכת בורבון-פארמה, בתו של רוברטו הראשון, דוכס פארמה לא יצאו אל הפועל. אף בשנים מאוחרות יותר חיזר חיימה אחרי כמה בנות אצולה, אולם אף אחת מההצעות לא יצאה אל הפועל, והוא נשאר רווק עד סוף ימיו. בשנת 1896 הצטרף חיימה לצבא האימפריה הרוסית, ואף לחם בשורותיו במהלך דיכוי מרד הבוקסרים ובמלחמת רוסיה–יפן. בשנת 1909 מת אביו, וחיימה הוכר על ידי הקרליסטים כחיימה השלישי, מלך ספרד, ועל ידי הלגיטימיסטים כז'אק הראשון, מלך צרפת ונווארה. חיימה עצמו השתמש בספרד בתואר דוכס מדריד, ואילו בצרפת הוא השתמש בתואר דוכס אנז'ו. בעקבות כך התפטר חיימה מתפקידו בצבא הרוסי, אולם ניקולאי השני, קיסר רוסיה דחה את התפטרותו והעניק לו דרגת קולונל, אם כי התיר לו לעזוב את רוסיה. במהלך מלחמת העולם הראשונה היה חיימה נתון במעצר בית באוסטריה, והיה מנותק מהזרוע הפוליטית של התנועה הקרליסטית שהייתה פרו-גרמנית, בעוד חיימה עצמו שמר על נייטרליות. באפריל 1931 הודח אלפונסו השלושה עשר, מלך ספרד מתפקידו, והוקמה הרפובליקה הספרדית השנייה. ב-23 בספטמבר אותה שנה אירח חיימה בדירתו בפריז את אלפונסו השלושה עשר ואשתו ויקטוריה אאוחניה, נסיכת בטנברג, ויומיים לאחר מכן התארח במלונם בפונטנבלו. הביקורים ההדדיים סימנו קרבה והתפייסות מסוימת בין שני הטוענים לכתר ספרד. שבוע לאחר פגישתו עם אלפונסו, ב-2 באוקטובר, מת חיימה בביתו בפריז, ודודו אלפונסו קרלוס, דוכס סן חיימה ירש את תאריו. מדיה וקבצים בנושא חיימה, דוכס מדריד בוויקישיתוף
לוביאנה

לוביאנה (באוקראינית: Луб'яне) הוא כפר במחוז משנה סמיונוב שבמחוז צ'רניגוב באוקראינה. שמו הקדום של היישוב הוא פהר (באנגלית pahar, ביידיש: פאהאר). אוכלוסיית הכפר מנתה בשנת 2001 109 אנשים. בעבר התקיימה בה קהילה יהודית. בעיר הייתה קהילה של חסידי חב"ד מחסידיו של רבי ישראל נח שניאורסון, אדמו"ר בניז'ין. מבית הגנזים, ספריית ליובאוויטש, 2010, עמ' שסד ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
אנדראס גרנקוויסט

אנדראס גרנקוויסט (בשוודית: Andreas Granqvist; נולד ב-3 ביולי 1986) הוא כדורגלן עבר שוודי ששיחק בעמדת הבלם ושימש כקפטן בנבחרת שוודיה. לאורך הקריירה שלו שיחק במספר קבוצות באירופה, וזכור בעיקר עבור הובלת נבחרתו לשלב רבע הגמר של מונדיאל 2018. ב-2017 זכה בפרס כדורגלן השנה בשוודיה. גרנקוויסט, יליד פוארפ, החל לשחק בגיל צעיר בקבוצה המקומית פוארפ GIF. בשנת 2004 עבר להלסינגבורג, וערך את הופעת הבכורה שלו בליגת העל השוודית באותה שנה. שנתיים מאוחר יותר, בגיל 21 בלבד, מונה גרנקוויסט לקפטן הקבוצה, והוביל אותה לזכייה בגביע השוודי. בינואר 2007 הושאל לקבוצת ויגאן את'לטיק האנגלית, עם אופציה לרכישה. ביוני 2007 חתם גרנקוויסט בוויגאן על חוזה לשנתיים. במרץ 2008, לאחר שלא הרשים במדי ויגאן, הושאל לקבוצתו הקודמת. ב-9 ביולי 2008 חתם גרנקוויסט על חוזה ל-4 עונות בחרונינגן ההולנדית, ששילמה עבורו 600 אלף פאונד. חודשיים לאחר המעבר להולנד, כבש את שער הבכורה שלו בניצחון 2 - 0 על אוטרכט, כאשר רץ מרחק של 65 מטרים, תוך מעבר של שחקני היריבה. גרנקוויסט כבש שער דומה במשחק האחרון של העונה הסדירה של 2008/2009, בניצחון 1 - 0 על נאק ברדה. ב-3 עונות בחרונינגן שיחק גרנקוויסט ב-104 משחקים, וכבש 24 שערים בכל המסגרות. ב-15 ביוני 2011 עבר גרנקוויסט למועדון האיטלקי גנואה, בעסקה ששוויה 2 מיליון אירו. לאחר 2 עונות, בהן היה שחקן קבע בסגל גנואה, נמכר לקרסנודאר מליגת העל הרוסית. ב-5 עונות ברוסיה הופיע גרנקוויסט ב-191 משחקים בכל המסגרות, בהם כבש 7 שערים. ב-28 בינואר 2018 הוכרז כי גרנקוויסט יעבור למועדון בו החל את הקריירה המקצוענית שלו, הלסינגבורג, לאחר מונדיאל 2018. הוא חתם על חוזה ל-3 וחצי עונות, ועם תום חוזהו פרש ממשחק פעיל והחל לשמש כמאמן ספורטיבי בקבוצה. ב-23 בינואר 2006 ערך גרנקוויסט את הופעת הבכורה שלו במדי נבחרת שוודיה, בתיקו המאופס, במשחק הידידות מול ירדן. גרנקוויסט זומן לסגל נבחרתו ליורו 2008, אולם לא ערך הופעות בטורניר זה. ביורו 2012 פתח גרנקוויסט בשלושת משחקי נבחרתו, שהודחה בשלב הבתים. ביורו 2016 שיחק 90 דקות בכל משחקיה של שוודיה, שהודחה פעם נוספת בשלב הבתים. לאחר הטורניר מונה גרנקוויסט לקפטן הנבחרת, לאחר פרישת הקפטן הקודם, זלאטן איברהימוביץ'. במשחק הראשון של שוודיה במונדיאל 2018, מול דרום קוריאה, הוביל גרנקוויסט את נבחרתו לניצחון, כאשר כבש בדקה ה-65 בפנדל את השער היחיד במשחק. בסיום המשחק נבחר לאיש המשחק. במשחק השלישי של שלב הבתים, כבש גרנקוויסט פעם נוספת בפנדל, בניצחון 3 - 0 על מקסיקו, וסייע להעפלתה של שוודיה לשלב שמינית הגמר. גרנקוויסט זומן לסגל נבחרת שוודיה ליורו 2020 שנערך בקיץ 2021, אך לא ערך הופעות בטורניר. הלסינגבורג הגביע השוודי - 2006 אישיים כדורגלן השנה בשוודיה - 2017 מדיה וקבצים בנושא אנדראס גרנקוויסט בוויקישיתוף אנדראס גרנקוויסט, באתר Transfermarkt אנדראס גרנקוויסט, באתר Soccerway אנדראס גרנקוויסט, באתר BDFutbol אנדראס גרנקוויסט, באתר WorldFootball.net אנדראס גרנקוויסט, באתר National Football Teams אנדראס גרנקוויסט, באתר FootballDatabase.eu מיכאל יוכין‏, כוכב מונדיאל בליגה השבדית השניה: הסיפור המופלא של אנדראס גרנקוויסט, באתר וואלה, 30 ביולי 2018 Andreas Granqvist FC Groningen vs Fc Utrecht 14-08-08, Youtube SUPER GOAL Andreas Granqvist (fc groningen-nac), Youtube שוודיה נגד קוריאה הדרומית, באתר כאן - תאגיד השידור הישראלי מקסיקו נגד שוודיה, באתר כאן - תאגיד השידור הישראלי
טאמי (שפה)

טאמי היא שפה ממשפחת השפות האוסטרונזיות המדוברת בפי אוכלוסיית איי טאמי ובכמה עיירות בחצי האי הואן במחוז מורובה שבפפואה גינאה החדשה. לשפה 5 תנועות ו-24 עיצורים. על פי מחקר האתנולוג ערך זה הוא קצרמר בנושא שפות ובנושא אוקיאניה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טאמי (שפה)".
עלאמה (אסלאם)

עלאמה (בערבית: علامة) הוא תואר כבוד אשר נושאים חכמי הדת המוסלמים, בעיקר אלה המומחים בפיקה ובשריעה. תואר הכבוד הזה מקובל בכל האסכולות, כולל האשעריה, המועתזילה, המתורידיה והשיעה. השימוש בתואר הזה נפוץ ביותר בדרום אסיה, במזרח התיכון ובאיראן. בניגוד לתואר שייח' (בערבית: شيخ)، אשר ניתן לעיתים לכל אדם דתי, או לכל תלמיד או מורה בתחום הדת, התואר "עלאמה" ניתן רק לכאלה שהגיעו לדרגות העליונות של הידע.
ג'קפילד

ג'קפילד (באנגלית: Jackfield) היא עיירה על נהר סוורן בעמק איירונברידג' במחוז שרופשייר שבאזור מערב המידלנדס במערב אנגליה. העיירה היא חלק מאתר המורשת העולמית עמק איירונברידג'. בנימוקים להכללתה נכתב ש"ג'קפילד הייתה בעלת משמעות בתעבורה בנהר סוורן, ובייצור מוצרי חימר, ואריחים דקורטיביים". ג'קפילד נמצאת על הגדה השמאלית (הדרומית) של נהר סוורן. העיירה היא ארוכה וצרה משתרעת לאורך כ-1.6 ק"מ מה"גשר החופשי" (Free Bridge) במזרח עד מעבר "גשר הזיכרון" (Memorial Bridge) במערב. ג'קפילד התפתחה כנמל של ברוסלי (Broseley) ובנטהול (Benthall) שהן עצמן נמצאות ברמה גבוה מעל הנהר. ב-1605 נבנתה בג'קפילד ב-1605 "מסילת עגלות" (Wagonway (אנ')) שהייתה השנייה בבריטניה. מוזיאון האריחים של ג'קפילד (Jackfield Tile Museum). המוזיאון נמצא במפעל ששימש לייצור אריחים דקורטיביים, ומשמש גם כיום לייצור בקנה מידה קטן של אריחים כאלה בייחוד עבור פרויקטי שחזור, בין השאר בבניין הפרלמנט בלונדון. אתר תיירות(באנגלית) ג'קפילד באתר אונסק"ו (באנגלית) מסילת עגלות היא מסילה, שקדמה למסילות הברזל וקטרי הקיטור, שימשה להובלת מטענים על גבי עגלות רתומות לסוסים. פסי המסילה היו עשויים עץ. יתרונה על דרכים רגילות היה בעובדה שניתן היה להוביל על העגלה מטען כבד פי ארבעה בעזרת אותה בהמה גוררת. ויש הסוברים שהייתה הראשונה.
מריה דורותיאה, ארכידוכסית אוסטריה

מריה דורותיאה, ארכידוכסית אוסטריה (בגרמנית: Maria Dorothea von Österreich; ‏ 14 ביוני 1867 - 6 באפריל 1932), הייתה אשתו של פיליפ, דוכס אורליאן. מריה דורותיאה נולדה ב-14 ביוני 1867 באלצ'וט, ליוזף קרל, ארכידוכס אוסטריה, בנו של הארכידוכס יוזף, פלטין הונגריה שהיה בנו הצעיר של לאופולד השני, קיסר האימפריה הרומית הקדושה, וכיהן כמשנה למלך בהונגריה, ולקלוטילדה, נסיכת סקסוניה-קובורג-גותה, בתם של אוגוסט, נסיך סקסוניה-קובורג-גותה וקלמנטין, נסיכת אורליאן. ב-5 בנובמבר 1896 התחתנה מריה דורותיאה עם פיליפ, דוכס אורליאן, אך לא היו להם ילדים. לאחר כמה שנים התדרדרו היחסים ביניהם, בעקבות פרשיית האהבים של פיליפ עם הזמרת האוסטרלית נלי מלבה, ומריה דורותיאה חזרה לאחוזת הוריה באלצ'וט. בשנת 1906 ניסה פיליפ לשקם את היחסים ביניהם, אולם היא המשיכה להתגורר באלצ'וט. בשנת 1914 הגישה מריה דורותיאה תביעת גירושין מבעלה, ואכן האפיפיור פיוס העשירי ביטל את נישואי השניים. בשנת 1926 מת בעלה פיליפ, וב-6 באפריל 1932 מתה מריה דורותיאה באלצ'וט. מדיה וקבצים בנושא מריה דורותיאה, ארכידוכסית אוסטריה בוויקישיתוף מריה דורותיאה, ארכידוכסית אוסטריה, באתר "Find a Grave" (באנגלית)
ESO 270-17

ESO 270-17, נקראת גם עצם פוּרְקָדֶה-פִיגֶרוֹאָה, היא גלקסיה לא-סדורה שנמצאת בקבוצת הכוכבים קנטאור, במרחק של כ-14.4 מיליון שנות אור ממערכת השמש ושייכת לקבוצת קנטאור A. לגלקסיה בהירות נראית מדרגה 11.45 והיא התגלתה ב-27 במאי 1970 על ידי האסטרונום הארגנטינאי קרלוס פורקדה שקרא לה על שמו ועל שם פיגרואה, העוזר שעבד באותו לילה במצפה הכוכבים סרו טולולו בצ'ילה. הגלקסיה נמצאת כ-4 מעלות מערב-צפון-מערב לכוכב ζ בקנטאור וכ-2.3 מעלות מצפון-מזרח לצביר הכדורי ω בקנטאור. כ-3 מעלות מצפון-מערב לה נמצאת קנטאור A ששייכת גם כן לאותה קבוצת גלקסיות. הגלקסיה נראית כפס דק וארוך שמשתרע על כ-15 דקות קשת, שממרחקה שקול לאורך של למעלה מ-63,000 שנות אור, כשני שלישים מקוטר שביל החלב. מסתה מוערכת בכ-‎8×109‎ מסות שמש, כ-2% ממסת שביל החלב. בעבר שיערו שמדובר בגלקסיה ספירלית שקו הראייה אליה מקביל למישור הגלקסיה, אבל מדידת תוצא דופלר של הקרינה הנפלטת לאורכה העלה שהיא אינה מסתובבת, ולכן היא סווגה כגלקסיה לא-סדורה. גלקסיה עם צורה ארוכה וצרה כזו היא מאוד ייחודית ומהווה מעין "שבר גלקסיה", ונראה שמדובר למעשה בשריד של גלקסיה שהתפרקה, ככל הנראה בעקבות התנגשות עם קנטאור A לפני כחצי מיליארד שנים. כתוצאה מההתנגשות התפרקה הגלקסיה הקטנה יותר, הדיסקה שלה יצרה את פס האבק הכהה שחוצה את קנטאור A ונותן לה את הצורה המיוחדת שלה, ליבת הגלקסיה ששרדה את ההתנגשות היא הגלקסיה הננסית הסמוכה NGC 5237 וחלק נוסף שהועף לכיוון אחר יצר את ESO 270-17. בעקבות ההתפרקות נוצרו ב-ESO 270-17 אזורים עם צפיפות גבוהה של גז ואבק וכתוצאה מכך היא עברה תקופה של יצירת כוכבים חדשים בקצב שהולך ופוחת, אך עדיין יש בה כוכבים צעירים רבים יחסית. את הגלקסיה מקיף ענן של מימן נייטרלי (אזור H I) שמסתו כ-5% ממסת הגלקסיה. מדיה וקבצים בנושא ESO 270-17 בוויקישיתוף ESO 270-17, בבסיס הנתונים SIMBAD לגרמי שמיים אסטרונומיים SIMBAD: Fourcade-Figueroa NED: ESO 270-017 I. D. Karachentsev, E. I. Kaisina & D. I. Makarov: Suites of Dwarfs around nearby Giant Galaxies, The Astronomical Journal, Vol. 147, Iss. 1, article id. 13, (2014) H. A. Dottori & C. R. Fourcade: The object Fourcade Figueroa, a shred associated with NGC 5128?, Astronomy and Astrophysics, Vol. 23, p. 405 (1973) R. C. Thomson: Galaxy shredding. I - Centaurus A, NGC 5237, and the Fourcade-Figueroa shred, Monthly Notices of the Royal Astronomical Society, vol. 257, no. 4, p. 690 (1992) F. R. Colomb, N. Loiseau & J. C. Testori: Neutral hydrogen in the Fourcade-Figueroa galaxy, Astrophysical Letters, vol. 24, no. 3, p. 145 (1984)
יחסי אירלנד–פקיסטן

יחסי אירלנד–פקיסטן הם היחסים הפוליטיים, הכלכליים והתרבותיים שבין הרפובליקה של אירלנד לבין הרפובליקה האסלאמית של פקיסטן. באפריל 2004, כאשר אירלנד כיהנה כראשת המועצה האירופית (גוף בתוכו נכלל האיחוד האירופי), שר החוץ האירי "דיק" רוש, ציין כי על האיחוד האירופי לפעול יחד עם פקיסטן לחיזוק הדמוקרטיה שבה. באותו החודש, פקיסטן הקימה את שגרירותה בדבלין. בדצמבר 2004, שר המסחר הפקיסטני, הומאיון אחטר חאן, פגש את מייקל אהרון, השר האירי לענייני סחר בעת ביקורו בדבלין. חאן הביע שביעות רצון וסקר את שיתופי הפעולה במגזר זה בין המדינות. שני הצדדים דנו על שיפור התנאים הכלכליים והרפורמות הממשלתיות בפקיסטן. בשנת 2005, אירלנד העניקה סיוע בשווי 5 מיליון יורו לממשלת פקיסטן לאחר רעידת האדמה בקשמיר. באפריל 2007, שתי הממשלות חתמו על מזכר הבנות בדבר הקמת מועצת עסקים פקיסטנית-אירלנדית משותפת. המזכר נחתם על ידי סגן יו"ר מועצת העסקים, השר האירי לענייני מסחר בינלאומי והשגריר האירי באסלאמאבאד בעבר. קיימת קהילה גדולה של פקיסטנים באירלנד, רובם פעילים בתחום הרפואה בשל מחסור ממושך של רופאים באירלנד. בשנת 2016, שווי הסחורה שיוצאה מאירלנד לפקיסטן הגיעה לסך 89.5 מיליון דולר אמריקאי והיא כללה תרופות, דם של בע"ח או בני אדם, תערובות ריחניות, מוצרי שיער, לתת, אוכל לבעלי חיים, כלים רפואיים, מכשירים אורתופדיים, מחשבים, טלפונים, צנטריפוגות, גבינה, חלב מרוכז, חמאה ועוד. באותה השנה, שווי הסחורה שיוצאה מפקיסטן לאירלנד הגיעה לסך 74.4 מיליון דולר אמריקאי והיא כללה תבלינים, אורז, מצעים, וילונות, בגדים וחליפות לגברים ונשים, מוצרים אפויים, מיצי פירות, ציוד ספורט, כלים רפואיים, צינורות ברזל, נעלי עור, בגדי עור, חלקי רכב ומטוסים ועוד. אירלנד מיוצגת בפקיסטן בדרג הקונסולרי על ידי קונסוליה בקראצ'י, וכן השגרירות המייצגת את אירלנד נמצאת באנקרה, בירת טורקיה. פקיסטן מיוצגת באירלנד על ידי שגרירות שהיא מחזיקה בדבלין, בירת המדינה. מדיה וקבצים בנושא יחסי אירלנד–פקיסטן בוויקישיתוף AML - support.gale, www.accessmylibrary.com Products that Ireland exports to Pakistan (2016), The Observatory of Economic Complexity (באנגלית) (ארכיון) Products that Ireland imports from Pakistan (2016), The Observatory of Economic Complexity (באנגלית) (ארכיון) CONSULATE OF IRELAND IN KARACHI, PAKISTAN Department of Foreign Affairs, Pakistan - Department of Foreign Affairs and Trade, www.dfa.ie EMBASSY OF PAKISTAN IN DUBLIN, IRELAND
בוי (פירושונים)

האם התכוונתם ל... בוי – חג וסגנון מוזיקה עממי ברזילאי אישים: סאני בוי – זמר וכותב שירים נמיבי פאולו בוי – שחמטאי איטלקי בואי
מרפאה

מִרְפָּאָה או קליניקה היא מתחם המשמש לשירותי רפואה. מרפאות מסוגלות להעניק טיפול מיידי ופשוט יחסית, במקרים בהם אין צורך בשירותי בית חולים. ברמה הבסיסית ביותר, מרפאות כוללות בעיקר חדרי רופאים על ציודם, המאפשרים ביצוע בדיקות בסיסיות. ככל שמרפאה משוכללת יותר היא כוללת שירותים נוספים - חדר אחיות, מוקד חרום, טיפול אמבולטורי, אמצעי דימות ואף חדרי ניתוח המאפשרים ביצוע תהליכי ניתוח פשוטים יחסית. השוני המהותי של מרפאות מבתי חולים הוא שבמרפאות אין אפשרות לאשפוז מטופלים אלא רק לטפל בהם במקום. מרפאות יכולות להיות בבעלות פרטית או ציבורית. בישראל מופעלות מרפאות רבות בידי קופות החולים השונות. לעיתים המרפאה ממוקמת במבנה ייעודי למרפאה, ולעיתים ממוקמות מרפאות בבנייני משרדים, מבנים מסחריים ואף בבתים פרטיים. מרפאת מומחים - מרפאה המרכזת חדרי רופאים של רופאים מתחומי התמחות שונים. מרפאת שיניים - מרפאה העוסקת ברפואת שיניים. מרפאה אזורית - מרפאה כללית, קטנה יחסית הכוללת מגוון מצומצם של רופאים ושירותי אחיות. מרפאה מחוזית - מרפאה המעניקה שירותים לתחום גאוגרפי רחב, ותכלול בדרך כלל מגוון רחב של רופאים ואמצעי דימות. מרפאת חוץ - מרפאה שנמצאת בתחום בית חולים ומופעלת על ידו, ומטפלת גם בחולים שאינם מאושפזים בבית החולים. מדיה וקבצים בנושא מרפאה בוויקישיתוף מרפאה, באתר אנציקלופדיה בריטניקה (באנגלית) ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
רנו PR180.2

רנו PR180.2 (בצרפתית: Renault PR180.2) הוא אוטובוס ארוך, (אוטובוס מפרקי או אוטובוס אקורדיון) מתוצרת חטיבת הרכבים המסחרים והמשאיות של רנו ("Renault Trucks" (אנ')) חברת בת של יצרנית הרכב הצרפתית רנו אשר יוצר בין השנים 1985–1993. 27 יחידות מדגם "רנו PR180.2" יוצאו לאוסטרליה בין התאריכים 23 בדצמבר 1987 ל-23 באוגוסט 1989. אוטובוס אקורדיון דלתות 2-3 מושבים: 65 - 80 דלתות כניסה/יציאה: מדרגות "High-floor" (אנ') מדרגות קדמיות - גובה 35 ס"מ מרצפת הכביש מדרגות אחוריות - גובה 35 ס"מ מרצפת הכביש מערכת היגוי - היגוי כוח מסוג "Steering ZF Power Assisted" קיבולת מכל דלק: 360 ליטר מערכת חשמל: 24 וולט, אלטרנטור ("Alternator" (אנ')) - 120 אמפר צמיגים: 275/70x22.5 בלמים: 6 x תוף ABS מיזוג אוויר חימום: בקתת נהגים - אחת, לאורך קרוניות האוטובוס - שלושה חלונות - זכוכית מלוכדת כהה רדיו - AM /FM ריצוף פירלי (Pirelli) 16 כפתורים - לעצירה (סימון לנהג על ידי נוסעים) דור ראשון - mk1 דור שני - mk2 "רנו PR180.2" "רנו PR180.2" "רנו PR180.2" שנת 1985 "רנו PR180.2" - מבט לתוך הרכב "רנו PR180.2" "רנו PR180.2" "רנו PR180.2" "רנו PR180.2" "רנו PR180.2" רנו רנו FR1 רנו R312 אוטובוס ארוך דגמי "רנו PR180.2" - תמונות מדיה וקבצים בנושא רנו PR180.2 בוויקישיתוף רנו PR180.2, סרטון באתר יוטיוב "רנו PR180.2" businterchange.com/busint/engine.cgi?busType=Renault+PR180.2+Articulated "רנו PR180.2" standard216.free.fr/vehicules_preserves/autobus_pr180r "רנו PR180.2" translille.com/forum/viewtopic. "רנו PR180.2" actbus.net/renault-pr180-2-mk1-specifications "רנו PR180.2" דור "mk2" - מפרט actbus.net/renault-pr180-2-mk2-specifications
יחסי הממלכה המאוחדת – פקיסטן

יחסי הממלכה המאוחדת–פקיסטן הם היחסים הדיפלומטיים בין הממלכה המאוחדת לבין פקיסטן. שתי המדינות הן חברות חבר העמים והאומות המאוחדות. ההיסטוריה של פקיסטן המודרנית מתחילה בקולוניה הבריטית של הודו, כאשר המוסלמים דרשו מדינה משלהם. בין התומכים הראשונים ברעיון היה הסופר והפילוסוף עלאמה מוחמד אקבאל, שחשב שיש צורך במדינה המוסלמית בתת-היבשת ההודית, הנמצאת תחת השפעה הינדית חזקה. מוחמד עלי ג'ינה, אשר מכונה בפקיסטן "מנהיג דגול" ו"אבי האומה" הנהיג את הליגה המוסלמית בהודו ועוד לפני סיום השלטון הבריטי, הציע רפורמה חוקתית בת ארבע עשרה נקודות, לשמירת זכויות המוסלמים בהודו לאחר שתושג עצמאותה של המדינה. ג'ינה אימץ כבר ב"הצהרת לאהור" ב-1940 את רעיון יצירת מדינה מוסלמית נפרדת. הליגה המוסלמית קיבלה את רוב קולות המוסלמים בבחירות שנערכו בהודו בשנת 1946, וג'ינה פתח בגל שביתות ומחאות על מנת להוביל להקמת מדינה מוסלמית בחלק של הודו. גל המחאות שהוביל הידרדר לאלימות. כישלון הקואליציה של מפלגת הקונגרס והליגה המוסלמית הביא את הצדדים לפנות אל הבריטים בבקשה לאשר את חלוקתה של הודו. כך הוביל ג'ינה לחלוקת הקולוניה ההודית לשתי מדינות נפרדות - הודו ופקיסטן. פקיסטן הכריזה על עצמאותה ביום בו הסתיים השלטון הבריטי בהודו, 14 באוגוסט 1947. בתחילה התקיימה המלוכה הפקיסטנית, אולם ב-23 במרץ 1956 היא הפכה לרפובליקה, אם כי היא נשארה חברה בחבר העמים הבריטי. במהלך מלחמת אפגניסטן השתתפה בריטניה בלחימה נגד הטליבאן, תוך שהיא מקבלת סיוע ואפשרות להחזקת בסיסים בפקיסטן. פקיסטן מחזיקה בבריטניה נציבות עליונה בלונדון, ו-4 קונסוליות בברמינגהאם, ברדפורד, גלאזגו ומנצ'סטר. מאידך, בריטניה מחזיקה בפקיסטן נציבות עליונה באסלאמאבאד ו-2 קונסוליות בקראצ'י ולאהור. מדיה וקבצים בנושא יחסי הממלכה המאוחדת – פקיסטן בוויקישיתוף "Member countries Commonwealth". The Commonwealth. נבדק ב-2016-11-24. "Member States of the United Nations". United Nations. נבדק ב-2016-11-24. אתר על יחסי מדינות
התאומות ג'מאל

התאומות ג'מאל הוא שם במה של שתי אחיות שנודעו כרקדניות בטן במצרים בשנות ה-50 ובשנות ה-60 של המאה העשרים. שמן האמיתי של האחיות היה הלנה וברטה אלפרט, והן הסתירו את מוצאן היהודי. הן נודעו כתאומות אף שהלנה הייתה מבוגרת בשנתיים מברטה. פישל אלפרט, אביהן של האחיות, היה מוזיקאי מצ'רנוביץ שבבוקובינה, אוסטרו-הונגריה, שעבר לבירה וינה, שם היה כנר בתזמורת הסימפונית של וינה. בסוף שנות ה-20 היגר לאלכסנדריה שבמצרים, שם נישא לז'ני (ג'אנין), זמרת אופרה, בת למהגרים יהודים מאירופה. בתם הלנה נולדה ב-1930 ובתם ברטה נולדה ב-1932. במלחמת העולם השנייה עברה המשפחה לקהיר. בילדותן למדו האחיות בלט וריקודים מזרחיים. הן החלו להופיע בסרטים, בין השאר לצד מוחמד עבד אל-והאב ותחיה כאריוכא. הן הופיעו בשמות במה: לילה ולאמְיָה – וגם ליז ולין ג'מאל. בכל הופעותיהן הקפידה אמן להשגיח עליהן. בנוסף למצרים הן הופיעו במדינות רבות, בהן סינגפור, הודו, סין, יפן, הפיליפינים, טורקיה, תאילנד, קמבודיה וסרי לנקה. הן הופיעו גם בסרט ההודי "בת היהודי" (Yahudi Ki Ladki). בסוף 1957, כשהאחיות היו יחד עם אמן בהופעות במזרח הרחוק, קיבלו מאביהן מברק ובו נתבקשו שלא לשוב למצרים, משום שהן חשודות בריגול. הן עברו לארצות הברית, שם המשיכו להופיע עד לנישואיהן. לאחר שנישאו עסקו בהוראת ריקודי בטן. הלנה נפטרה בלונג איילנד ב–1992. ברטה נפטרה בקונטיקט ב–2016. ארכיון התאומות ג'מאל שמור בספרייה הלאומית עופר אדרת, הסוד המפתיע של שתי רקדניות הבטן המצריות, באתר הארץ, 27 ביוני 2018 גיל וייסבלאי, התאומות ג'מאל במרתפי הספרייה הלאומית, בבלוג "הספרנים" של הספרייה הלאומית, יוני 2018 תיאור פעילות אחיות ג'מאל ארכיון אוסף האחיות ג'מאל., בספרייה הלאומית ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "התאומות ג'מאל".
בלתי נסלח

האם התכוונתם ל... בלתי נסלח (סרט, 1992) בלתי נסלח (סרט, 2018)
ד'ארטניאן

ד'ארטניאן (בצרפתית: D'Artagnan) הוא שמה של דמות ספרותית המככבת בכמה מספריו של אלכסנדר דיומא האב ומבוססת על דמותו של המוסקטר הצרפתי שארל דו בָּה או דה בה קסטלמור ד'ארטניאן (בצרפתית: Charles de Batz-Castelmore d'Artagnan), שהיה קפטן מוסקטרים בשירותו של המלך הצרפתי לואי ה-14, מפקד הפלוגה הראשונה של חטיבת המוסקטרים. ד'ארטניאן נולד כנראה בשנים 1611–1623 במבצר קסטלמור, במחוז לופיאק, שבגסקוניה, בדרום מערב צרפת ונהרג ב־25 ביוני 1673, במסטריכט, במהלך מלחמת הולנד–צרפת. בהמלצת קרוב משפחה בעל דרגת פיקוד בין המוסקטרים, גויס ד'ארטניאן למשמר המלכותי ושירת ביחידות שונות ובכמה מערכות צבאיות. המלך הכיר אותו וסמך עליו, לכן הטיל עליו משימות עדינות, כמו מעצר/ליווי של נכבדים מסוימים ובהם גם הקרדינל מאזארן וניקולא פוקה, שהיה שר האוצר והאיש העשיר ביותר בצרפת — ד'ארטניאן ביצע זאת היטב וכך גם התקדם בדרגות. ד'ארטניאן ייחס לעצמו תואר אצולה, כנראה ללא ביסוס אמיתי ולאחר מותו נפתחו משפטים נגד בניו על השימוש בתואר האצולה. המלך, שזכרו של ד'ארטניאן היה יקר לו, דאג להפסיק את המשפטים. העיתונאי והסופר גאסיין דה קורטיל דה סנדרה (1644 - 1712) השתמש לאחר מות ד'ארטניאן בחלק מידיעותיו על תולדות חייו, כדי לחבר את זכרונותיו כביכול. דה קורטיל הירשה לעצמו תחת אצטלת ה"זכרונות" לגבב סיפורי אהבים, אנקדוטות והרפתקאות שהיו או לא היו ופרסם אותם בכמה נובלות: Mémoires de M.L.C.D.R., 1687; Mémoires de M. d'Artagnan, 1700; Mémoires de M. de B.; 1711. הסופר אלכסנדר דיומא האב, שקרא את ספרי דה קורטיל, בנה על דמויותיהם של ד'ארטניאן ורעיו את ספריו הנודעים "שלושת המוסקטרים", "אחרי עשרים שנה" ו"הוויקונט דה בראז'לון". דמותו של ד'ארטניאן בספרי דיומא שונה מדמותו בספרי קורטיל, ולדעת היסטוריונים היא קרובה יותר לדמות ההיסטורית. ספרי דיומא זכו לתפוצה גדולה מאוד ותורגמו לשפות רבות. על בסיס ספריו הופקו סרטים רבים, דוגמת שלושת המוסקטרים (סרט, 1921), בהם מככב ד'ארטניאן, ודמותו זכתה לחיקויים רבים. מדיה וקבצים בנושא ד'ארטניאן בוויקישיתוף יגאל ליברנט, הסיפור האמיתי על המוסקטר ד'ארטניאן, שמת מיריית מוסקט, באתר הארץ, 27 ביוני 2018